system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pPadiș?
assistant
Padiș este o zonă turistică din sud-estul județului Bihor, aflată la o altitudine medie de 1.200 m, ce prezintă un platou străbătut de o amplă rețea hidrografică (alcătuită din pâraiele Ponor, Valea Izvorul Ursului, Pârâul Sec, Gârjoaba, Valea Boghii, Valea Arsurii, Valea Renghii, Valea Trânghiesti, Rădeasa, Valea Galbenei, Valea Bulzului) și un relief cu ponoare (doline), abrupturi stâncoase, peșteri, avene, măguri, chei și poiene.

Așezare 
Zona turistică Padiș este situată în ramura nordică a Munților Bihor, lanț din Munții Apuseni sau Carpații Occidentali.
Din punct de vedere administrativ, zona Padiș este situată în sud-estul județului Bihor, pe raza comunei Pietroasa, până la granița cu județele Cluj și Alba.

Subdiviziuni 
Zona este compusă din:
 Bazinul închis Padiș - Cetățile Ponorului
 Cheile Someșului Cald - Poiana Vărășoaia - Poiana Cuciulata
 Cheile Galbenei - Poiana sau Râtul Florilor
 Izvorul sau Obârșia Văii Boga

Căi de acces 
Zona turistică Padis este străbătută de drumul forestier Răchițele- Ic Ponor - Padiș - Boga - Pietroasa, cu o lungime de 53 km. Drumul este accesibil dinspre:
 
 Huedin (Huedin - Padiș, 58 km): Huedin - Călata - Buteni - Mărgău - Scrind Frăsinet - Răchițele: 27 km, drum județean parțial modernizat; Răchițele- Padiș: 31 km, drum forestier.

 Cluj-Napoca (Cluj-Napoca - Padiș, 95 km): Cluj - Gilău - Someșul Cald - Mărișel - Poiana Horea - Ic Ponor (Cantonul Silvic Bârna), din care: Cluj-Napoca - Poiana Horea: 70 km, drum modernizat (asfalt), Poiana Horea - Călineasa - Ic Ponor (Cantonul Silvic Bârna): 20 km, drum nemodernizat, recomandat autoturismelor de teren.

 Oradea (Oradea - Padiș: 100 km): prin Beiuș - Sudrigiu (Sudrigiu - Pietroasa 12 km, asfalt) sau dinspre Ștei (pentru turiștii ce vin dinspre Alba-Iulia, Deva, Arad), tot prin Sudrigiu și Pietroasa, drum asfaltat.

Accesul în zonă se poate face și pe următoarele poteci marcate:
 Cabana Vlădeasa - Padiș,
 Stâna de Vale - Padiș,
 Ic Ponor - Padiș,
 Pietroasa -Padiș,
 Șaua Vârtop - Padiș,
 Arieșeni - Padis 16 km;
 Gârda de Sus - Padiș,
 Peștera de la Scărișoara - Padiș

Obiective turistice 
 Cetățile Ponorului
 Cetățile Rădesei
 Lumea Pierdută
 Ghețarul Focul Viu
 Șesul Padiș
 Cheile Galbenei
 Biserica Moțului
 Poiana Ponor
 Someșul Cald
 Groapa de la Bârsa
 Poiana Vărășoaia
 Poiana Glavoi
 Măgura Vănata
 Izbucul Galbenei
 Peștera Caput
 Valea Boga
 Culmea Gârligate
 Poiana Bălileasa
 Poiana Florilor
 Piatra Galbenei
 Avenul Bortig
 Avenul Gemanata
 Avenul Negru
 Avenul Pionierilor
 Avenul Acoperit

Galerie

Padiș
Geografia județului Cluj
Turismul în județul Bihor
Turismul în județul Cluj
Munții Apuseni